K. Sárközy, poslankyňa: (2003-09-17):
Z. Martináková, podpredsedníčka NR SR: Prosím, hlasujeme o tomto návrhu. (Hlasovanie.) Prítomných 125 poslancov, za návrh hlasovalo 87, proti 10 poslancov, zdržalo sa 28. Návrh sme schválili. Prosím pani poslankyňu Navrátilovú z navrhnutého gestorského výboru, výboru pre sociálne veci a bývanie, aby uvádzala  hlasovanie o vládnom návrhu zákona o výkone práce vo verejnom záujme (tlač 345). Ľ. Navrátilová, poslankyňa: Vážená pani predsedajúca, prosím, aby ste dali hlasovať o tom, že Národná rada Slovenskej republiky v súlade s rokovacím poriadkom Národnej rady Slovenskej republiky predkladá návrh prerokovať predložený návrh zákona v druhom čítaní. Z. Martináková, podpredsedníčka NR SR: Prosím, hlasujeme o tom, že Národná rada postupuje návrh zákona do druhého čítania. (Hlasovanie.) Prítomných 126 poslancov, za návrh hlasovalo 79, proti 43, zdržali sa 4 poslanci. Návrh zákona do druhého čítania sme schválili. Pokračujte, prosím. Ľ. Navrátilová, poslankyňa: Súčasne odporúčam v zmysle zákona o rokovacom poriadku Národnej rady Slovenskej republiky a v súlade  s rozhodnutím predsedu Národnej rady Slovenskej republiky č. 340 z 25. augusta 2003 prideliť návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre zdravotníctvo, Výboru Národnej rady Slovenskej republiky pre vzdelanie, vedu, šport a mládež, kultúru a médiá a Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený ho prerokovali v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Prosím, dajte o tom hlasovať. Z. Martináková, podpredsedníčka NR SR: Prosím, hlasujeme o tomto návrhu. (Hlasovanie.) Prítomných 130 poslancov, za návrh hlasovalo 88, proti 26 poslancov, zdržalo sa 16 poslancov. Návrh sme schválili. Prosím, pani poslankyňa Navrátilová bude uvádzať hlasovanie o ďalšom návrhu zákona, ktorým je vládny návrh zákona o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov (tlač 346). Pani poslankyňa, prosím, máte slovo. Ľ. Navrátilová, poslankyňa: Pani podpredsedníčka, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona Národnej rady Slovenskej republiky o rokovacom poriadku Národnej rady Slovenskej republiky prerokovať predložený návrh zákona v druhom čítaní. Z. Martináková, podpredsedníčka NR SR: Prosím, hlasujeme o tomto návrhu. (Hlasovanie.) Prítomných 130 poslancov, za návrh hlasovalo 76, proti 49, zdržali sa 4 poslanci, nehlasoval 1. Návrh zákona do druhého čítania sme schválili. Ľ. Navrátilová, poslankyňa: Súčasne odporúčam v zmysle § 74 zákona o rokovacom poriadku Národnej rady Slovenskej republiky a v súlade s rozhodnutím predsedu Národnej rady Slovenskej republiky č. 341 z 25. augusta 2003 prideliť návrh zákona uvedeného v tlači 346 na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre zdravotníctvo, Výboru Národnej rady Slovenskej republiky pre ľudské práva, národnosti a postavenie žien, Výboru Národnej rady Slovenskej republiky pre vzdelanie, vedu, šport a mládež, kultúru a médiá a Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Ďalej navrhujem, aby výbory, ktorým bol uvedený návrh pridelený, ho prerokovali v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky. Pani predsedajúca, prosím, dajte o tom hlasovať. Z. Martináková, podpredsedníčka NR SR: Prosím, prezentujme sa a hlasujme o tomto návrhu. (Hlasovanie.) Prítomných 133 poslancov, za návrh hlasovalo 88, proti 17, zdržalo sa 27, nehlasoval 1. Návrh sme schválili. Prosím pani poslankyňu Kláru Sárközy z výboru pre sociálne veci a bývanie, aby uviedla hlasovanie o vládnom návrhu zákona o zmiernení hmotnej núdze a o zmene a doplnení niektorých zákonov (tlač 369).